11/12/2013 | Administración LocalMunicipal
Santiago de Compostela
Persoal
Bases para a provisión polo sistema de libre designación de posto de traballo

ANUNCIO Bases para a provisión, polo sistema de libre designación de posto de traballo Esta Concellaría, no Decreto do 4 de decembro de 2013, aprobou a convocatoria para a provisión, polo sistema de libre designación, do postos de traballo de xefe de servizo de licenzas e disciplina urbanística do Concello de Santiago de Compostela, de conformidade coas seguintes bases: PRIMEIRA. As presentes bases teñen por obxecto rexer a convocatoria para prover, polo sistema de libre designación establecido nos artigos 80 da Lei 7/2007, do 12 de abril e 29.3 do Decreto 1/2008, do 13 de marzo, que aproba o texto refundido da Lei da función da función publica de Galicia, o posto de traballo de xefe de servizo de licenzas e disciplina urbanística do Concello de Santiago de Compostela. SEGUNDA. O posto de traballo que se convoca poderá ser solicitado polos funcionarios públicos que reúnan os requisitos establecidos para o seu desempeño e que se relacionan no anexo I do presente decreto. TERCEIRA.1.–O posto a prover está incluído na relación de postos de traballo vixente aprobada pola Xunta de Goberno Local, publicada nos BOP da Coruña do 27 de maio de 2011, e modificacións no BOP do 13/02/2012; 9/04/2013 e 6/08/2013.2.–O complemento de destino asignado ao posto é o correspondente ao nivel 28, e o seu sistema de provisión o de libre designación.3.–O complemento específico anual fixado para o posto, referido ao ano 2013, é de 27.453 € brutos.4.–O posto está suxeito a especial dedicación, nos termos do artigo 3.5.1. f) do Acordo regulador-convenio colectivo do Concello de Santiago de Compostela (BOP da Coruña, do 03 de febreiro de 2010). CUARTA. As solicitudes para participar na convocatoria dirixiranse ao Sr. alcalde e presentaranse no Rexistro Xeral do concello ou nas oficinas previstas no artigo 38 da Lei 30/1992, do 26 de novembro, do réxime xurídico das administracións públicas e do procedemento administrativo común, dentro do prazo dos quince días hábiles seguintes ao da publicación da convocatoria no Diario Oficial de Galicia. Xunto coas solicitudes, os/as aspirantes achegarán o seu curriculum vitae, no que constarán os méritos alegados acompañados da correspondente documentación acreditativa (certificación ou copia compulsada). QUINTA. Concluído o prazo de presentación de solicitudes, a Concellaría de Persoal procederá, no prazo dun mes, de ser o caso e tras verificar o cumprimento dos requisitos esixidos nestas bases, a ditar a resolución correspondente, que deberá estar motivada con referencia ao cumprimento dos requisitos, á observancia do procedemento e á competencia para o nomeamento. Se o nomeamento recae nun funcionario pertencente a outra Administración Pública, requirirase informe desta. De non se emitir no prazo de quince días naturais, considerarase favorable, de conformidade co previsto no artigo 54.1 do Real decreto 364/1995, do 10 de marzo. SEXTA. A resolución desta convocatoria farase pública no Diario Oficial de Galicia e poderá declararse deserto o posto de traballo, de considerarse oportuno. SÉTIMA. O prazo de toma de posesión será de tres días hábiles, se o destino anterior está na mesma localidade do novo destino, e dun mes se está en localidade distinta ou comporta o reingreso ao servizo activo. O prazo de toma de posesión empezará a contarse a partir do día seguinte ao do cesamento, que deberá producirse dentro dos tres días seguintes ao da publicación da resolución no Diario Oficial de Galicia, ou desde a data en que se comunique a resolución do traslado, para o caso de funcionarios/as provenintes doutras administracións públicas. Se a resolución comporta o reingreso ao servizo activo, o prazo de toma de posesión empezará a contarse a partir do día seguinte ao da publicación da resolución no Diario Oficial de Galicia. OITAVA. Contra a presente resolución e cantos actos administrativos se deriven dela poderase interpoñerse recurso potestativo de reposición ante o mesmo órgano que ditou a resolución, nos termos e prazos sinalados na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común; ou directamente recurso contencioso- administrativo nos termos e prazos sinalados na Lei 29/1998, de 13 de xullo, reguladora da Xurisdición Contencioso- Administrativa. Segundo. –Remitir a presente convocatoria ao Diario Oficial de Galicia para a súa publicación. Santiago de Compostela, 9 de decembro de 2013 A concelleira delegada de persoal (P. D. Xunta de Goberno Local, do 28 de febreiro de 2013) Asdo.: Amelia Gonzalez Brandariz ANEXO I POSTO QUE SE CONVOCA a) CÓDIGO: A = Área (1-8) B = Servizo C = Sección D = Negociado E = Clase: F (funcionario) F = Escala: 1 (Administración Xeral), 2 (Administración Especial) G = Grupo: 1 (A1) H = Nivel b) NÚMERO: dotación do posto c) ADSCRICIÓN: FP = Forma de provisión: L (libre designación) TP = Tipo de posto: S (singularizado) ADM = Adscrición a AP: AP (indistinta) GR = Grupo ESC = AX (Administración Xeral), AE (Administración Especial) CL = Clase F (funcionario) ANEXO II SOLICITUDE DE PARTICIPACIÓN EN PROCESOS DE PROVISIÓN DE POSTOS DATOS PERSOAIS DESTINO ACTUAL Solicita ser admitido/a á convocatoria para prover o/os posto/os de traballo que de seguido se relacionan, publicada no DOG número ___, do __ de __________ de 201_: Méritos alegados: Santiago de Compostela, __ de ___________ de 201_. Asdo.: _____________________________________ EXCMO. SR. ALCALDE-PRESIDENTE DO CONCELLO DE SANTIAGO DE COMPOSTELA. PZ. OBRADOIRO, S/N.15705 – SANTIAGO DE COMPOSTELA.